CELEX: C2005/257/04
Language: lt
Date: 2005-10-15 00:00:00
Title: Byla C-295/05 Tribunal Supremo, Sala de lo Contencioso-Administrativo2005 m. balandžio 1 d. nutartimi pateiktas prašymas priimti prejudicinį sprendimą byloje Asociación Nacional de Empresas Forestales (ASEMFO) prieš Transformatión Agraria SA (TRAGSA) ir Administración del Estado

15.10.2005   
            
            
               LT
            
            
               Europos Sąjungos oficialusis leidinys
            
            
               C 257/2
            
         
      Tribunal Supremo, Sala de lo Contencioso-Administrativo2005 m. balandžio 1 d. nutartimi pateiktas prašymas priimti prejudicinį sprendimą byloje Asociación Nacional de Empresas Forestales (ASEMFO) prieš Transformatión Agraria SA (TRAGSA) ir Administración del Estado
   
   (Byla C-295/05)
   (2005/C 257/04)
   Proceso kalba: ispanų
   
      Tribunal Supremo, Sala de lo Contencioso-Administrativo2005 m. balandžio 1 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. liepos 21 d., priimti prejudicinį sprendimą byloje Asociación Nacional de Empresas Forestales (ASEMFO) prieš Transformatión Agraria SA (TRAGSA) ir Administración del Estado.
   
      Tribunal Supremo prašo Teisingumo Teismo atsakyti į šiuos klausimus:
   
               1.
            
            
               Ar pagal Europos Bendrijų sutarties 86 straipsnio 1 dalį Europos Bendrijų valstybė narė gali suteikti ex lege viešajai įmonei teisinį statusą, leidžiantį vykdyti viešuosius darbus nedalyvaujant bendroje administracinėje sutarties sudarymo konkurso būdu procedūroje, nors nėra ypatingos skubos aplinkybių ar viešojo intereso, neviršijant arba viršijant Europos direktyvomis šiuo atžvilgiu nustatytą ekonominę ribą?
            
         
               2.
            
            
               Ar panašus teisinis statusas yra suderinamas su įtvirtintuoju 1993 m. birželio 14 d. Tarybos direktyvose 93/36/EEB (1) ir 93/37/EEB (2), iš dalies pakeistose 1997 m. spalio 13 d. Europos Parlamento ir Tarybos direktyva 97/52/EB (3) bei Komisijos direktyva 2001/78/EB (4), kurių nauja redakcija neseniai išdėstyta 2004 m. kovo 31 d. Tarybos direktyva 2004/18/EB (5).
            
         
               3.
            
            
               Bet kuriuo atveju, ar 2003 m. kovo 8 d. Europos Bendrijų Teisingumo Teismo sprendimo Ispanijos Karalystė prieš Komisiją, C–349/97 (6), motyvai yra taikytini TRAGSA ir jos padaliniams, atsižvelgiant į kitą Teisingumo Teismo praktiką viešųjų pirkimų srityje bei tai, kad administracija paveda TRAGSA daug į laisvos konkurencijos sritį nepatenkančių darbų ir kad ši aplinkybė gali žymiai iškraipyti atitinkamą rinką?
            
         
      (1)  1993 m. birželio 14 d., Dėl viešojo prekių pirkimo sutarčių sudarymo tvarkos derinimo (OL L 199, p. 1).
   
      (2)  Dėl viešojo darbų pirkimo sutarčių sudarymo tvarkos derinimo (OL L 199, p. 54).
   
      (3)  Iš dalies keičianti Direktyvas 92/50/EEB, 93/36/EEB ir 93/37/EEB, dėl atitinkamų viešojo paslaugų pirkimo, viešojo prekių pirkimo ir viešojo darbų pirkimo sutarčių sudarymo tvarkos derinimo (OL L 328, p. 1).
   
      (4)  Iš dalies keičianti Tarybos direktyvos 93/36/EEB IV priedą, Tarybos direktyvos 93/37/EEB IV, V ir VI priedus, Tarybos direktyvos 92/50/EEB su pakeitimais, padarytais Direktyva 97/52/EB, III ir IV priedus ir Tarybos direktyvos 93/38/EEB su pakeitimais, padarytais Direktyva 98/4/EB, XII-XV, XVII ir XVIII priedus (direktyva dėl standartinių formų naudojimo skelbiant pranešimus apie viešojo pirkimo sutartis)
   
      (5)  Dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, p. 114).
   
      (6)  2003 m. Rink. p. I-03851.